Soiton voima (Kovero)
Sun äänes, kanteloinen,
 Saa kaikki liikkumaan
 Ain’ alkain taivahasta
 Syvälle tuonelaan.

 Suloisen kieles kaiku
 Juovuttaa jumalat,
 Taivaisemmiksi kauttas
 Tulevat taivahat.

 Ihmisten huolet poistaa
 Sun tenhovoimasi:
 Sun kauttas puhuu heille
 Ylhäinen Edeni.

 Eläimet kilvan entää
 Synkistä haudoistaan
 Sun harppus suloutta,
 Arion, kuulemaan.

 Puut vuorilla ei viivy,
 Kun Orpheus laulelee
 Ja kuohukosket seisoo
 Ja häntä kuuntelee.

 Taivaallisesti kannel
 Liikuttaa helvetin:
 Kun Sappho soittaa, Minoon
 Ves’ entää silmihin.

 Ja kolmipäinen koira
 Lopassa korvin on
 Ja Styx ja Lethe kuulee
 Helyä kantelon.

 Tityoskin ja Prometheus
 Saa levon tuskissaan,
 Kun Orpheus kultakieltä
 Koskettaa sormellaan.

 Ja käärmeet virkistyen
 Alekton poskilla
 Alkavat toisiansa
 Hellästi suudella.

 Sun äänes, kanteloinen,
 Saa kaikki liikkumaan
 Ain’ aikain taivahasta
 Syvälle tuonelaan.

1869.